#### VOĽBA ČLENOV RADY PRE VYSIELANIE A RETRANSMISIU

#### Oznámenie

Výbor Národnej rady Slovenskej republiky pre kultúru a médiá oznamuje, že podľa   
§ 9 ods. 1 písm. a) zákona č. 308/2000 Z. z. o vysielaní a retransmisii a o zmene zákona   
č. 195/2000 Z. z. o telekomunikáciách v znení neskorších predpisov sa dňom 16. decembra 2014 skončí funkčné obdobie dvom členom Rady pre vysielanie a retransmisiu a 13. januára 2015 jednému členovi Rady pre vysielanie a retransmisiu. V záujme zachovania kontinuity uznášaniaschopnosti rady bude potrebné zvoliť troch členov Rady pre vysielanie a retransmisiu.

Návrhy kandidátov na člena rady môžu predkladať poslanci, profesijné inštitúcie a  občianske združenia pôsobiace v oblasti audiovízie, hromadných informačných prostriedkov, kultúry, vedy, vzdelávania, športu, registrované cirkvi a náboženské spoločnosti a  občianske združenia občanov so zdravotným postihnutím v zmysle § 6 ods. 2 uvedeného zákona.

Predkladané návrhy musia byť v súlade s ústavným zákonom č. 357/2004 Z. z. o ochrane verejného záujmu pri výkone funkcií verejných funkcionárov (čl. 5) a s ustanoveniami uvedeného zákona č. 308/2000 Z. z. o vysielaní a retransmisii (§ 7). Pre posúdenie a voľbu kandidátov Národnou radou Slovenskej republiky je potrebné, aby Vaše návrhy zaslané **sprievodným listom navrhovateľa** obsahovali meno a priezvisko kandidáta, titul, dátum narodenia, bydlisko, vzdelanie, adresu zamestnávateľa, funkciu v zamestnaní, telefonický kontakt, **štruktúrovaný životopis**, **čestné vyhlásenie kandidáta** podľa priloženého vzoru a  **súhlas so spracúvaním, sprístupnením a  zverejňovaním osobných údajov** podľa zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. Okrem uvedeného je potrebné predložiť **výpis z registra trestov** nie starší ako 3 mesiace.

Návrh kandidátov na člena Rady pre vysielanie a retransmisiu spolu s požadovanými prílohami treba zaslať Výboru Národnej rady Slovenskej republiky pre kultúru a médiá   
**v uzatvorenej obálke s označením „Voľba členov Rady pre vysielanie a retransmisiu“ do 14. novembra 2014** najneskôr do 16. hodiny. Prihlášky, ktoré budú doručené po uvedenom termíne, nebudú zaradené do voľby členov rady.

Prílohy: - vzor vyhlásenia kandidáta

- súhlas so spracúvaním osobných údajov

Bratislava 22. októbra 2014

sekretariát výboru

**Vyhlásenie kandidáta na člena Rady pre vysielanie a retransmisiu k stretu záujmov podľa § 7 ods. 3 zákona č. 308/2000 Z. z. o vysielaní a retransmisii v znení neskorších predpisov a súhlas s kandidatúrou**

Podpísaný kandidát na člena rady ........................................................

bytom ...................................................

dátum narodenia ...................................

**čestne vyhlasujem**, že

1.

1. nevykonávam funkcie v politickej strane alebo v politickom hnutí
2. vykonávam funkcie v politickej strane alebo v politickom hnutí - uviesť funkcie a názov strany alebo hnutia ......................................................................................................

2.

1. nie som vydavateľom periodickej tlače, vysielateľom alebo prevádzkovateľom retransmisie
2. som vydavateľom tlače /akej/......................................................................................

som vysielateľom .........................................................................................................

som prevádzkovateľ retransmisie ................................................................................

3.

1. nie som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vydavateľa periodickej tlače
2. som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vydavateľa periodickej tlače

/uviesť funkciu/..............................................................................................................

4.

1. nie som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vysielateľa
2. som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vysielateľa

/uviesť funkciu/ ...........................................................................................................

5.

1. nie som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom prevádzkovateľa retransmisie
2. som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom prevádzkovateľa retransmisie

/uviesť funkciu/.............................................................................................................

6.

1. mne blízka osoba (príbuzný v priamom rade, súrodenec alebo manžel) nie je vydavateľom periodickej tlače, vysielateľom alebo prevádzkovateľom retransmisie
2. mne blízka osoba (príbuzný v priamom rade, súrodenec alebo manžel)

je vydavateľom tlače /kto a akej/..................................................................................

je vysielateľom .............................................................................................................

je prevádzkovateľom retransmisie ...............................................................................

7.

1. mne blízka osoba (príbuzný v priamom rade, súrodenec alebo manžel) nie je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vydavateľa periodickej tlače
2. mne blízka osoba (príbuzný v priamom rade, súrodenec alebo manžel) je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vydavateľa periodickej tlače

/uviesť kto a funkciu/ .....................................................................................................

8.

1. mne blízka osoba (príbuzný v priamom rade, súrodenec alebo manžel) nie je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vysielateľa
2. mne blízka osoba (príbuzný v priamom rade, súrodenec alebo manžel) je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vysielateľa /uviesť kto a funkciu/ ..........................................................

9.

1. mne blízka osoba (príbuzný v priamom rade, súrodenec alebo manžel) nie je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom prevádzkovateľa retransmisie
2. mne blízka osoba (príbuzný v priamom rade, súrodenec alebo manžel) je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom prevádzkovateľa retransmisie

/uviesť kto a funkciu/ ...................................................................................................

10.

1. nemám podiel na základnom imaní alebo podiel na hlasovacích právach osoby, ktorá je vysielateľom
2. mám podiel na základnom imaní alebo podiel na hlasovacích právach osoby, ktorá je vysielateľom /uviesť podiel a osobu/............................................................................

11.

1. nemám podiel na základnom imaní alebo podiel na hlasovacích právach osoby, ktorá je prevádzkovateľom retransmisie
2. mám podiel na základnom imaní alebo podiel na hlasovacích právach osoby, ktorá je prevádzkovateľom retransmisie /uviesť podiel a osobu/................................................

12.

1. mne blízka osoba (príbuzný v priamom rade, súrodenec alebo manžel) nemá podiel na základnom imaní alebo podiel na hlasovacích právach osoby, ktorá je vysielateľom
2. mne blízka osoba (príbuzný v priamom rade, súrodenec alebo manžel) má podiel na základnom imaní alebo podiel na hlasovacích právach osoby, ktorá je vysielateľom

/uviesť kto, podiel a osobu/...........................................................................................

13.

1. mne blízka osoba (príbuzný v priamom rade, súrodenec alebo manžel) nemá podiel na základnom imaní alebo podiel na hlasovacích právach osoby, ktorá je prevádzkovateľom retransmisie
2. mne blízka osoba (príbuzný v priamom rade, súrodenec alebo manžel) má podiel na základnom imaní alebo podiel na hlasovacích právach osoby, ktorá je prevádzkovateľom retransmisie

/uviesť kto, podiel a osobu/ .........................................................................................

14.

1. nie som členom štatutárneho orgánu, riadiaceho orgánu alebo kontrolného orgánu alebo štatutárnym orgánom osoby, ktorá poskytuje služby súvisiace s výrobou programov, reklamou alebo technickým zabezpečením vysielania alebo retransmisie
2. som členom štatutárneho orgánu, riadiaceho orgánu alebo kontrolného orgánu alebo štatutárnym orgánom osoby, ktorá poskytuje služby súvisiace s výrobou programov, reklamou alebo technickým zabezpečením vysielania alebo retransmisie

/uviesť funkciu, osobu a druh služby/ ..........................................................................

15.

1. neposkytujem vysielateľom alebo prevádzkovateľom retransmisie priamu alebo sprostredkovanú poradenskú alebo odbornú službu alebo pomoc za odplatu alebo inú protihodnotu
2. poskytujem vysielateľom alebo prevádzkovateľom retransmisie priamu alebo sprostredkovanú poradenskú alebo odbornú službu alebo pomoc za odplatu alebo inú protihodnotu /uviesť druh, subjekt/...................................................................................

16. vyslovujem súhlas s kandidatúrou na člena Rady pre vysielanie a retransmisiu.

V .............................. dňa ................... 2014 .................................................

podpis kandidáta na člena rady

**Súhlas dotknutej osoby so spracúvaním osobných údajov**

podľa § 11 ods. 4 zákona č. 122/2013 Z. z. o ochrane osobných údajov

Meno a priezvisko...........................................................................

Dátum narodenia ............................................................................

Bydlisko ..........................................................................................

**p o s k y t u j e m s ú h l a s**

Kancelárii Národnej rady Slovenskej republiky, so sídlom Námestie Alexandra Dubčeka č. 1, 812 80 Bratislava

1. so spracúvaním a sprístupňovaním osobných údajov v rozsahu meno, priezvisko, titul, dátum narodenia, bydlisko, vzdelanie, odborná a riadiaca prax, zamestnávateľ, funkcia v zamestnaní, telefonický kontakt (číslo mobilu), štruktúrovaný životopis, výpis z registra trestov, čestné vyhlásenie kandidáta o splnení podmienok podľa priloženého vzoru, čestné vyhlásenie o vysokoškolskom vzdelaní druhého stupňa, o minimálnej päťročnej odbornej praxi a  trojročnej riadiacej praxi v požadovanej oblasti;
2. so zverejňovaním osobných údajov v rozsahu meno, priezvisko, rok narodenia, mesto bydliska, zamestnávateľ a funkcia v zamestnaní na webovej stránke Národnej rady.

Uvedený súhlas poskytujem na účel vypracovania **návrhu na voľbu členov Rady pre vysielanie a retransmisiu.**

Tento súhlas udeľujem na dobu nevyhnutnú na splnenie účelu podľa predchádzajúcej vety. Svojím podpisom potvrdzujem, že som bola/bol poučená/ý o svojich právach a povinnostiach pri spracúvaní osobných údajov. Zároveň som si vedomá/vedomý, že spracúvané údaje budú archivované a likvidované v súlade s platnými predpismi Slovenskej republiky.

V .............................. dňa ................... 2014 .................................................

vlastnoručný podpis

**Poučenie dotknutej osoby – spracúvanie osobných údajov**

1. **Práva dotknutej osoby pri spracúvaní osobných údajov v informačnom systéme**

Prevádzkovateľ informačného systému Voľba členov Rady pre vysielanie a retransmisiu Kancelária Národnej rady Slovenskej republiky, Nám. Alexandra Dubčeka č. 1, Bratislava (ďalej len „prevádzkovateľ“), získava osobné údaje v súlade so zákonom č. 122/2013 Z. z. o ochrane osobných údajov v znení neskorších predpisov (ďalej len „zákon“), ktorý podrobne upravuje vzťah medzi prevádzkovateľom a dotknutou osobou.

Dotknutá osoba:

(1) má právo na základe písomnej žiadosti od prevádzkovateľa vyžadovať

a) **potvrdenie**, či sú alebo nie sú osobné údaje o nej spracúvané,

b) vo všeobecne zrozumiteľnej forme **informácie o spracúvaní osobných údajov** v informačnom systéme; pri vydaní rozhodnutia podľa odseku 2 je dotknutá osoba oprávnená oboznámiť sa s postupom spracúvania a vyhodnocovania operácií,

c) vo všeobecne zrozumiteľnej forme presné **informácie o zdroji**, z ktorého získal jej osobné údaje na spracúvanie,

d) vo všeobecne zrozumiteľnej forme **zoznam jej osobných údajov**, ktoré sú predmetom spracúvania,

e) **opravu** jej nesprávnych, neúplných alebo neaktuálnych osobných údajov, ktoré sú predmetom spracúvania,

f) **likvidáciu jej osobných údajov**, ak bol splnený účel ich spracúvania,

g) **likvidáciu jej osobných údajov**, ktoré sú predmetom spracúvania, ak došlo k porušeniu zákona,

h) **blokovanie jej osobných údajov** z dôvodu odvolania súhlasu pred uplynutím platnosti, ak prevádzkovateľ spracúva osobné údaje na základe súhlasu dotknutej osoby;

(2) má právo na základe písomnej žiadosti alebo osobne, ak vec neznesie odklad, u prevádzkovateľa kedykoľvek **namietať** a nepodrobiť sa rozhodnutiu prevádzkovateľa, ktoré by malo pre ňu právne účinky alebo významný dosah, ak sa takéto rozhodnutie vydá výlučne na základe úkonov automatizovaného spracúvania jej osobných údajov. Dotknutá osoba má právo žiadať prevádzkovateľa o preskúmanie vydaného rozhodnutia metódou odlišnou od automatizovanej formy spracúvania, pričom prevádzkovateľ je povinný žiadosti dotknutej osoby vyhovieť, a to tak, že rozhodujúcu úlohu pri preskúmaní rozhodnutia bude mať oprávnená osoba; o spôsobe preskúmania a výsledku zistenia prevádzkovateľ informuje dotknutú osobu v lehote 30 dní;

(3) **môže podať návrh na začatie konania o ochrane osobných údajov** Úradu na ochranu osobných údajov SR pri podozrení, že jej osobné údaje sa neoprávnene spracúvajú;

(4) ak nemá spôsobilosť na právne úkony v plnom rozsahu, jej práva môže uplatniť zákonný zástupca;

(5) ak nežije, jej práva, ktoré mala podľa tohto zákona, môže uplatniť blízka osoba,

(6) má povinnosť poskytnúť úplné a pravdivé osobné údaje a v prípade ich zmien je povinná o tom neodkladne informovať prevádzkovateľa.

1. **Informácie o účele, spôsobe a rozsahu spracúvania osobných údajov**

Prevádzkovateľ informačného systému Voľba členov Rady pre vysielanie a retransmisiu spracúva osobné údaje automatizovaným aj neautomatizovaným spôsobom v rozsahu, v akom jej boli dotknutou osobou poskytnuté výlučne na účel vypracovanie návrhu na voľbu členov Rady pre vysielanie a retransmisiu. V priebehu spracúvania budú osobné údaje zverejnené, sprístupnené a poskytnuté len za podmienok, ktoré upravuje osobitný právny predpis.